Enigmailin ohje: Viestien lukeminen

# Enigmailin ohje

### Enigmailin käyttö luettaessa viestejä

- Pura salaus -painike posti-ikkunassa
  Pura-painikkeella voi purkaa salauksen, varmistaa allekirjoituksen tai tuoda julkisia avaimia. Normaalisti salauksen purku tai allekirjoituksen varmistus tapahtuu automaattisesti, mutta jos näin ei käy, Enigmailin tilariville ilmestyy lyhyt virheilmoitus. Pura-painikkeesta saa tarkemman virheilmoituksen jossa on mukana GnuPG-komennon virheilmoitus.
- Allekirjoitus- ja salauskuvakkeet viestin otsaketiedoissa
  Allekirjoitus (kynä) ja salaus (avain) -kuvakkeet ovat viestiotsakkeissa riippuen siitä, onko viesti allekirjoitettu hyvin (eli viestiä ei ole muokattu siirrettäessä) tai salattu. Jos viestiä on jollain tapaa muutettu siirrettäessä eli sen allekirjoitus on huono, tämä näkyy allekirjoituskuvakkeessa (se on esimerkiksi rikkinäinen tai yliviivattu kynä). Napsauttamalla kuvaketta hiiren oikealla painikkeella avautuu ponnahdusvalikko, jossa on seuraavat kohdat:
  - OpenPGP-turvallisuustiedot: Näyttää GnuPG:n tulosteen tälle viestille.
  - Kopioi OpenPGP-turvallisuustiedot: Kopiot leikepöydälle GnuPG:n tulosteen tälle viestille.
  - Näytä OpenPGP-kuva: Näyttää kuvan, jonka viestin lähettäjä on liittänyt julkiseen avaimeensa (vain jos kuva on olemassa).
  - S/MIME-turvallisuustiedot: Näyttää viestin S/MIME-turvallisuustiedot.

  Kun saat viestin, joka on allekirjoitettu sinulta puuttuvalla avaimella, ja jos sinulla ei ole keyserver-options auto-key-retrieve asetusta `gpg.conf`-tiedostossa (eli että kaikki tuntemattomat avaimet yritetään hakea avainpalvelimelta), Enigmail näyttää viestiotsakkeissa allekirjoituskuvakkeen, jossa on kysymysmerkki ja tekstirivin, jossa lukee Osa viestistä allekirjoitettu. Napsauta allekirjoituskuvaketta saadaksesi lisätietoja.

  Sama allekirjoituskuvake voi näkyä vaikka keyserver-options auto-key-retrieve olisikin asetettu, koska haettua avainta ei ehkä löydy oletusavainpalvelimelta.

  Napsauttamalla allekirjoituskuvaketta, jossa on kysymysmerkki, avautuu ikkuna, joka ilmoittaa, että avainta ei löydy avainrenkaastasi. Sulkemalla tämän ikkunan OK:ta napsauttamalla avautuu ikkuna, josta voit valita avainpalvelimen, jolta julkista avainta tulisi hakea.

  Voit muokata valittavissa olevia avainpalvelimia Enigmailin asetuksista: Enigmail -> Asetukset -> Yleiset-välilehti, ja muokkaamalla pilkulla erotettuja avainpalvelinten osoitteita Avainpalvelimet:-kentässä. Oletusavainpalvelin on listassa ensimmäisenä.

- Salattujen liitetiedostojen avaaminen ja liitettyjen OpenPGP-avainten tuonti
  Enigmail käsittelee liitteet, joiden tiedostopääte on pgp, asc tai gpg. Tällaisen liitteen ponnahdusvalikossa (napsauta hiiren oikealla painikkeella liitettä) on kaksi erityistä valintaa: Pura ja avaa sekä Pura ja tallenna. Näillä valinnoilla voit purkaa liitteen salauksen ennen kuin avaat tai tallennat sen. Jos liite tunnistetaan OpenPGP-avaintiedostoksi, sinulta kysytään haluatko tuoda avaimet.

Lisää ohjeita Enigmailin ohjesivuilta